open-index/open-wikipedia-markdown huggingface dataset:
Φορμίων

Ο **Φορμίων** ήταν Αθηναίος ναύαρχος, ο οποίος πήρε μέρος σε ναυτικές συγκρούσεις πριν και κατά τον Πελοποννησιακό πόλεμο. Εμφανίστηκε πρώτη φορά στο προσκήνιο το 440 π.Χ. ως επίκεφαλής του αθηναϊκού στόλου μαζί με τον Περικλή κατά το τέλος του Πολέμου της Σάμου. Το 432 π.Χ. έστειλε στην πολιορκία της Ποτίδαιας για βοήθεια 1.600 οπλίτες. Το 429 π.Χ. γνώρισε τη μεγαλύτερή του επιτυχία, στη ναυμαχία της Πάτρας και της Ναυπάκτου. Στην πρώτη ναυμαχία ο Φορμίων με 20 πλοία αντιλαμβάνεται τον Πελοποννησιακό στόλο που υπάρχει και τον κυκλώνει. Στη δεύτερη ναυμαχία ο σπαρτιατικός στόλος τον αιφνιδίασε, αλλά ανασυντάχθηκε με τη βοήθεια των Μεσσήνιων οπλιτών που βρίσκονταν στην ακτή προς βοήθεια των Αθηναίων. Η βοήθειά του και οι νίκες του ήταν σημαντικές για την Αθήνα και για το ναυτικό αήττητό της. Μετά τον θάνατό του οι Αθηναίοι, σε ένδειξη ευγνωμοσύνης για την τεράστια προσφορά του προς την πόλη, έστησαν ανδριάντα του.

## Πηγές
* Ντόναλντ Κέηγκαν, *Ο Πελοποννησιακός πόλεμος*
* Θουκυδίδου Ιστορίαι, βιβλίο Α-Β, Εισαγωγή Ι.Θ. Κακριδή, μετάφραση Έλλης Λαμπρίδη, Εκδόσεις Γκοβόστη, Αθήνα 1962. ISBN 960-270-042-4

Κατηγορία:Αρχαίοι Έλληνες στρατηγοί
Κατηγορία:Αρχαίοι Αθηναίοι
Κατηγορία:Πρωταγωνιστές του Πελοποννησιακού Πολέμου
Κύπελλο Πρωταθλητριών Ομάδων Ευρώπης 1955-56

Την **αγωνιστική περίοδο 1955-56** διεξήχθη για πρώτη φορά η διοργάνωση του Κυπέλλου Πρωταθλητριών Ομάδων Ευρώπης. Στο στάδιο Παρκ ντε Πρενς του Παρισιού έλαβε χώρα ο πρώτος τελικός στην ιστορία του Κυπέλλου Πρωταθλητριών ανάμεσα στη Ρεάλ Μαδρίτης από την Ισπανία και της Σταντ ντε Ρενς από τη Γαλλία. Το πρώτο τρόπαιο του θεσμού κατέκτησε η Ρεάλ Μαδρίτης επικρατώντας μετά από συναρπαστικό παιχνίδι με 4-3 των Γάλλων.

## Ομάδες
Συνολικά 16 ομάδες συμμετείχαν στην διοργάνωση.

**Σημειώσεις**
*1 H 1. ΦΚ Σααρμπρύκεν εκπροσώπησε την *[[Συμμαχική κατοχή της Γερμανίας#Γαλλική ζώνη|Γαλλική Ζώνη]]*, μία από τις τέσσερις ζώνες της Γερμανίας που δημιουργήθηκαν μετά τον Β' Παγκόσμιο Πόλεμο.

## Βραχίονας

## Πρώτος γύρος

|}

## Προημιτελική φάση

|}

## Ημιτελική φάση

|}

## Τελικός

## Πρώτοι σκόρερ

## Παραπομπές


## Εξωτερικοί σύνδεσμοι - Πηγές

* UEFA, κύπελλο πρωταθλητριών www.uefa.com
* Κύπελλο πρωταθλητριών 1955-56 www.rsssf.com
* 1955/56: Η Ρεάλ κατακτά το πρώτο τρόπαιο www.sports-history.com 
* Κύπελλο Πρωταθλητριών 1955-56 www.europeancuphistory.com
* Κύπελλο Πρωταθλητριών 1955-56 uefa.com 

Κατηγορία:Κύπελλο Πρωταθλητριών Ευρώπης
Κατηγορία:Ποδόσφαιρο το 1955
Κατηγορία:Ποδόσφαιρο το 1956
Τζίλιγχαμ ΦΚ

Η **Τζίλιγχαμ ΦΚ** (αγγλικά: *Gillingham F.C.*) είναι ποδοσφαιρικός σύλλογος της Αγγλίας. Ιδρύθηκε το 1893 και θεωρείται μια από τις παλαιότερες ποδοσφαιρικές ομάδες. Έδρα της είναι το *Πρέστφιλντ Στάντιουμ* χωρητικότητας 11.582 θέσεων. Αγωνίζεται στην Λιγκ Του. Την αγωνιστική περίοδο 2009-10 υποβιβάστηκε κατακτώντας την 21η θέση. Καλύτερη περίοδος της πρόσφατης ιστορίας της ήταν η περίοδος 2004-05 όταν αγωνίστηκε στην Τσάμπιονσιπ.Την περίοδο 2008-09 ανέβηκε στην Λιγκ Ουάν αλλά το 2010 τερμάτισε 21η με αποτέλεσμα να υποβιβαστεί στην Λιγκ Του.

## Στάδιο
Όπως αναφέρθηκε, το γήπεδο της Τζίλιγχαμ είναι το Στάδιο Πρέστφιλντ. Χτίστηκε το 1930 ενώ το 1990 έγιναν οι πρώτες αλλαγές. Από τον Ιούνιο του 2007 το πλήρες όνομα του γηπέδου είναι *KBRS Prestfield Stadium*. Χορηγός του γηπέδου είναι η εταιρία οικοδομικών υλικών Κέντ. Το 1940, το Πρίστφιλντ είχε 25.000 - 30.000 θέσεις αλλά μειώθηκαν στις 11.582. Το 2007 το γήπεδο είχε μόνο 6.077 και έγινε επέκταση του γηπέδου κατά 52%. Το γήπεδο επίσης φιλοξενεί τους γυναικείους αγώνες της Εθνικής Αγγλίας.

## Αντιπαλότητες
Η Τζίλιγχαμ έχει αντιπαλότητες με τις εξής ομάδες:
* με την Σουίντον Τάουν η οποία έχει την μεγαλύτερη αντιπαλότητα από το παρελθόν.
* με την Μέιντστοουν Γιουνάιτεντ απο το 1992.
* Ομάδες που έχουν καλές σχέσεις με την Τζίλιγχαμ είναι η Μίλγουολ ΦΚ από το 2003.

## Εμβλημα και χρώματα
Παρά το γεγονός οτι η Τζίλιγχαμ έχουν συνδεθεί με τα χρώματα του Μπλέ και του Ασπρου,παρουσίασαν το νέο στύλ που έδωσαν το ονομα της παλιάς ομάδας δηλαδή το όνομα Μπράμπντον.Οι φανέλες εντός έδρας είχαν απο μία μάυρη λωρίδα ενώ εκτός είχαν σχεδιάσει τις φανέλες με κόκκινο χρώμα με μάυρες ρίγες και μάυρα σορτσάκια.Τα αρχικά τους χρώματα επέστρεψαν μετα τον Πρώτο Παγκόσμιο Πόλεμο.Το 1931 έκαναν τα ίδια φορέματα με μόνη αλλαγή τα χρώματα του Μπλέ και του Ασπρου.

## Παραπομπές


## Εξωτερικοί σύνδεσμοι
*

Κατηγορία:Αθλητικοί σύλλογοι Αγγλίας
Κατηγορία:Ιδρύσεις αθλητικών συλλόγων το 1893
Κατηγορία:Ποδοσφαιρικές ομάδες Αγγλίας

Κατηγορία:Ιδρύσεις ποδοσφαιρικών ομάδων το 1893
Νικόλαος Αριστάρχης

Ο **Νικόλαος Αριστάρχης** (1799 - 1866) ήταν μέγας λογοθέτης του Οικουμενικού Πατριαρχείου.
## Βιογραφία
Γεννήθηκε το 1799 στην Ξηροκρήνη της Κωνσταντινούπολης. Πατέρας του ήταν ο μεγάλος διερμηνέας της υψηλής Πύλης Σταυράκης Αριστάρχης (γενν. 1770) και γιος του ο μέγας λογοθέτης του Οικουμενικού Πατριαρχείου Σταυράκης Αριστάρχης (γενν. 1834). Η καταγωγή του κράταγε από τον Ιωάννη Α΄ τον Τσιμισκή. Μητέρα του ήταν η Σοφία Αριστάρχου.

Μαθήτευσε στους καλύτερους Ελληνιστές, τον Γεώργιο Σερούιο και τον Κωνσταντίνο Λογάδη. Συμμαθητές του είχε τα ηγεμονόπαιδα του Σούτσου. Σπούδασε στα Γαλλικά και Ιταλικά πανεπιστήμια. Ήρθε στο Βουκουρέστι το 1818 και διορίστηκε σφραγιδοφύλακας του Αλέξανδρου Σούτσου. Με την έναρξη της Ελληνικής επανάστασης συνόδευσε την οικογένεια του Σούτσου μέχρι τα σύνορα με την Αυστρία, αλλά συνέχισε μόνος του και ήρθε στην Κωνσταντινούπολη, μετά από πρόσκληση που είχε δεχτεί. Εξορίστηκε το 1822 στην Γαλατία. Εκεί έμαθε μόνος του τα Τουρκικά και διορίστηκε μυστικοσύμβουλος του σουλτάνου Μαχμούτ Β΄. Το 1824 ονομάστηκε μέγας Λογοθέτης της μεγάλης Εκκλησίας. Τιμήθηκε με τουρκικό και ρωσικό παράσημο και το 1834 ονομάστηκε από τις δύο αυτές Αυλές αντιπρόσωπος (καπουκεχαγιάς) της Βλαχίας στην Κωνσταντινούπολη. Επί της υπηρεσίας του κατόρθωσε να πολλαπλασιάσει το εμπορικό ναυτικό της Βλαχίας και να διατηρήσει ανέπαφα τα προνόμια της Ηγεμονίας.

Απεβίωσε το 1866 στο Κάιρο.

## Παραπομπές


## Πηγές
* 

Κατηγορία:Οικογένεια Αριστάρχη
Χρήστος Βυζάντιος

Ο **Χρήστος Βυζάντιος** ήταν Έλληνας στρατιωτικός του 19ου αιώνα.
## Βιογραφία
Γεννήθηκε στην Κωνσταντινούπολη το 1805. Κατατάχτηκε στρατιώτης στην Αθήνα το 1825 και υπηρέτησε στον τακτικό στρατό του Φαβιέρου. Συμμετείχε σε όλες τις μάχες αυτού του στρατού. Το 1838 τέθηκε σε αργία λόγω κάποιας δημοσιογραφικής του δράσης, στην οποία υπερασπίζονταν τον τότε παραγκωνισμένο στρατό. Από τότε επιδόθηκε σε φιλολογικές εργασίες και δημοσίευσε την ιστορία του τακτικού στρατού της Ελλάδας, τον κανονισμό της εσωτερικής υπηρεσίας του στρατού, μεταφράσεις των κανονισμών άλλων στρατών, την ιστορία του Ναπολέοντα Α΄ και άλλα. Επανήλθε στην υπηρεσία το 1843 και προβιβάστηκε σταδιακά μέχρι το βαθμό του συνταγματάρχη. Το 1866 διοργάνωσε δικό του σώμα και πήρε μέρος στην Κρητική Επανάσταση.
## Πηγές
* 
## Έργα
*Ιστορία του τακτικού στρατού της Ελλάδος από της πρώτης συστάσεως του κατά το 1821 μέχρι των 1832. 1837.
*Ιστορία των κατά την Ελλην. Επανάστασιν εκστρατειών και μαχών καιτων μετά ταύτα συμβάντων, ων συμμετέσχε ο τακτικός στρατός από του 1821 μέχρι του 1833. 1874

Κατηγορία:Έλληνες αξιωματικοί του πεζικού
Κατηγορία:Έλληνες συγγραφείς του 19ου αιώνα
Μιχαήλ Στούρτζας

Ο **Μιχαήλ Στούρτζας** (*Mihail Sturdza*, 1795-1884) ήταν Έλληνας ηγεμόνας της Μολδαβίας του 19ου αιώνα. Ο Αλέξανδρος Στούρτζας και η Ρωξάνδρα Στούρτζα ήταν ξαδέλφια του.
## Βιογραφία
Γεννήθηκε το 1795 στο Ιάσιο. Πατέρας του ήταν ο λογοθέτης Γρηγόριος Στούρτζας και μητέρα του η Μαριόρα Καλλιμάχη, κόρη του Γρηγορίου Καλλιμάχη πρίγκιπα της Μολδαβίας. Γράμματα έμαθε από Γάλλο διδάσκαλο. 

Σπούδασε νομικά και άρχισε να εργάζεται στον Ηγεμόνα Αλέξανδρο Καλλιμάχη. Σε ηλικία εικοσιενός χρονών συνέταξε τον πολιτικό κώδικα της Μολδαβίας και έγινε διευθυντής της δημοσίας εκπαίδευσης και των φιλανθρωπικών ιδρυμάτων. Έγινε ηγεμόνας της Μολδαβίας το 1834 και επί της ηγεμονίας του έκανε πάρα πολλά και καλά έργα. Ανάπτυξε τη γεωργία και την κτηνοτροφία, έκανε οδοποιητικά έργα, πάταξε την αμάθεια και την κατάχρηση, όρισε μέτρα και σταθμά και ανάπτυξε το εμπόριο.

## Οικογένεια
Νυμφεύτηκε πρώτα την Ελισάβετ-Ελένη Ροσέττι (1802-1882), κόρη του Βισιλείου Ροσέττι και της Σμαράγδας Δημάχη και είχε τέκνα:
* Γρηγόριος 1821-1901, κύριος του Κοζμέτι.
* Δημήτριος, νυμφεύτηκε την Αικατερίνη Στούρτζα, κόρη του Αλεξάνδρου Στούρτζα.
** Μιχαήλ, νυμφεύτηκε την Όλγα Μαυροκορδάτου, κόρη του Αλεξάνδρου Μαυροκορδάτου και της Λουκίας Καντακουζηνής.
*** Δημήτριος απεβ. 1938, νυμφεύτηκε την Ιλεάνα Μάνου.

Το 1834 ο Μιχαήλ έκανε δεύτερο γάμο με τη Σμαράγδα Βογορίδη (1816-1885), κόρη του Στεφάνου Βογορίδη ηγεμόνα της Σάμου και της Ραλούκας Σκυλίτζη και είχε τέκνο:
* Μαρία 1849-1905, παντρεύτηκε τον Κωνσταντίνο Αλεξάνδροβιτς Γκοστσάκοφ (1841-1926).

## Παραπομπές


## Πηγές
* 

Κατηγορία:Ηγεμόνες της Μολδαβίας
Μιχαηλ
Ιωάννης Δημακόπουλος

Ο **Ιωάννης Δημακόπουλος** ( 1833 ή 1835 - 1866 ) ήταν Έλληνας αξιωματικός του ελληνικού στρατού από την Αρκαδία. Συμμετείχε ως εθελοντής στην Κρητική Επανάσταση του 1866 και σκοτώθηκε κατά το ολοκαύτωμα της Μονής Αρκαδίου.
## Βιογραφία
 
Ο Δημακόπουλος γεννήθηκε στη Βυτίνα του νομού Αρκαδίας στις 10 Ιανουαρίου 1833 ή σύμφωνα με άλλη εκδοχή στις 20 Μαρτίου 1835. Πατέρας του ήταν ο αγωνιστής της επανάστασης του 1821 (συμμετείχε στη μάχη των Δερβενακίων) και μετέπειτα αξιωματικός Κωνσταντίνος Δημακόπουλος ενώ η μητέρα του ονομαζόταν Ελένη.
 
Μετά την ολοκλήρωση των γυμνασιακών του σπουδών πολέμησε ως εθελοντής το 1854 στην επανάσταση της Θεσσαλίας. Στις 16 Ιανουαρίου του 1856 κατατάχτηκε ως εθελοντής στο στράτευμα και στις 18 Ιανουαρίου του 1863 προήχθη στο βαθμό του ανθυπολοχαγού. Λίγο πριν το ξέσπασμα της κρητικής επανάστασης του 1866 υπηρετούσε ως υπασπιστής του Γενναίου Κολοκοτρώνη.
 
Το 1866 μετέβη στην Κρήτη ακολουθώντας, μαζί με άλλους βαθμοφόρους, τον συνταγματάρχη Πάνο Κορωναίο και αποβιβάστηκε στις 24 Σεπτεμβρίου στο Μπαλί Ρεθύμνης.
Λίγες ημέρες αργότερα, διορίστηκε από τον Κορωναίο φρούραρχος της Μονής Αρκαδίου και του ανατέθηκε η ηγεσία σαράντα εκ των ανδρών που ήρθαν στην Κρήτη ως εθελοντές. Στις 6 Νοεμβρίου, η μονή κυκλώθηκε από ισχυρά οθωμανικά στρατεύματα, τη στιγμή που οι υπερασπιστές της δεν ξεπερνούσαν τα 250 άτομα. Δύο μέρες μετά ξεκίνησαν οι εχθροπραξίες που οδήγησαν στην άλωση της μονής στις 9 Νοεμβρίου.
 
Από επιζώντες υποστηρίχτηκε πως ο Δημακόπουλος συνέχισε να μάχεται με μερικούς άνδρες του μετά την έκρηξη της πυριτιδαποθήκης που οδήγησε στο ολοκαύτωμα του Αρκαδίου καθώς βρισκόταν σε σημείο που δεν επηρεάστηκε από αυτή, πιάστηκε όμως την ίδια ημέρα αιχμάλωτος με συνέπεια να εκτελεστεί δια λογχισμού. Κατά άλλη εκδοχή, ο θάνατός του προήλθε από τη φονική έκρηξη.
 
## Παραπομπές

 
## Πηγές
* 

Κατηγορία:Έλληνες αξιωματικοί του πεζικού
Κατηγορία:Έλληνες αγωνιστές του 19ου αιώνα
Κατηγορία:Κρητική Επανάσταση (1866-1869)
Αριστοτέλης Δρακόπουλος

Ο **Αριστοτέλης Δρακόπουλος** (Μεσολόγγι 4 Οκτωβρίου 1839 - Αθήνα Ιούνιος 1864) ήταν Έλληνας στρατιωτικός του 19ου αιώνα. 
## Βιογραφία
Γεννήθηκε στις 4 Οκτωβρίου 1839 στο Μεσολόγγι. Κατατάχτηκε στην Σχολή Ευελπίδων το 1855 και διορίστηκε ανθυπασπιστής του πυροβολικού του 1862. Πληγώθηκε θανάσιμα κατά την θλιβερή στάση του Ιουνίου του 1864 στην Αθήνα μπροστά στην Εθνική Τράπεζα, και έπεσε, θύμα του καθήκοντός του.
## Πηγές
* 

Κατηγορία:Έλληνες αξιωματικοί του πυροβολικού
Κατηγορία:Ιουνιανά
Κωνσταντίνος Ασώπιος

Ο **Κωνσταντίνος Ασώπιος** (1785 - 1872) ήταν Έλληνας λόγιος και καθηγητής πανεπιστημίου του 19ου αιώνα από την Ήπειρο.

## Βιογραφία
Ο Ασώπιος γεννήθηκε στο Γραμμένο Ιωαννίνων το 1785. Ήταν παιδί φτωχής οικογένειας της περιοχής και αρχικά έφερε το επώνυμο Ντσόλμπας ή Ράδος. Μετά τον θάνατο του πατέρα του, ακολούθησε τη μητέρα του στα Ιωάννινα, όταν εκείνη βρήκε εργασία στην οικία της οικογένειας Μελά. Χάρη στις επιδόσεις του στα γράμματα κατέστη υπότροφος του Ζώη Καπλάνη, ενώ αργότερα έλαβε από τον σχολάρχη του, Αθανάσιο Ψαλίδα, το επίθετο «Ασώπιος», το οποίο και υιοθέτησε. 

Παράλληλα με τις σπουδές του, εργαζόταν ως ιδιωτικός διδάσκαλος και με το χρηματικό ποσό που συγκέντρωσε, μετέβη -μαζί με τον Χριστόφορο Φιλητά- στην Ιταλία (Νάπολη) για να σπουδάσει ιατρική, όμως ένα πρόβλημα υγείας τον ανάγκασε να μεταβεί το 1813 στην Κέρκυρα προς θεραπεία. Μετά την ανάρρωσή του, επέστρεψε στην Ιταλία και συγκεκριμένα στη Βενετία, όπου δραστηριοποιήθηκε ως μεταφραστής και αργότερα εγκαταστάθηκε στην Τεργέστη, όπου -με προτροπή του αντιπροέδρου της παροικίας Ιακώβου Ρώτα- χρημάτισε για μια πενταετία διδάσκαλος στην Ελληνική Σχολή της πόλης. Χάρη στη συνάντησή του με τον φιλέλληνα Φρέντερικ Νορθ (λόρδο του Γκίλφορντ), τον οποίο γνώριζε από τα Ιωάννινα, σπούδασε με έξοδα εκείνου στα πανεπιστήμια του Γκέτινγκεν, του Βερολίνου και του Παρισιού, ώστε να αναλάβει καθηγητής της Ιονίου Ακαδημίας, που ο Άγγλος ευγενής σκόπευε να ιδρύσει, όπως και συνέβη το 1824.  

Μετά τον θάνατο του Γκίλφορντ το 1827 και την παρακμή της Ιονίου Ακαδημίας που ακολούθησε, ο Ασώπιος αποδέχτηκε τις προτάσεις του ελληνικού κράτους και κατέλαβε θέση στο Πανεπιστήμιο Αθηνών, ενώ διετέλεσε τρεις φορές πρύτανης (1843-1844, 1856-1857, 1861-1862). Αποσύρθηκε το 1866, εξαιτίας του σοβαρού προβλήματος υγείας που αντιμετώπιζε από παλαιά, και απεβίωσε μερικά χρόνια αργότερα, στις 19 Νοεμβρίου του 1872. Στην κηδεία του παρευρέθηκε πλήθος κόσμου.

Εκτός από τα *Σούτσεια*, στην εργογραφία του περιλαμβάνεται ένα συντακτικό και μια γραμματολογία, καθώς και εισαγωγή στον Πίνδαρο.

Ήταν νυμφευμένος με την Ελένη Ασημακοπούλου, την οποία γνώρισε κατά τη διάρκεια της παραμονής του στην Τεργέστη. Τέκνα του ήταν ο Ειρηναίος και η Ευρυδίκη.  

## Παραπομπές


## Πηγές
*

## Εξωτερικοί σύνδεσμοι
* Κωνσταντίνος Ασώπιος στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες πανεπιστημιακοί του 19ου αιώνα
Κατηγορία:Έλληνες λόγιοι του 19ου αιώνα
Κατηγορία:Έλληνες ιατροί του 19ου αιώνα
Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Σπυρίδων Δενδρινός

Ο **Σπυρίδων Δενδρινός** ήταν Έλληνας προξενικός υπάλληλος του 19ου αιώνα. 
## Βιογραφία
Γεννήθηκε το 1811 στην Κωνσταντινούπολη. Ο πατέρας του χρημάτισε εκεί αντιπρόσωπος, δηλαδή πρεσβευτής της Επτανησιακής Πολιτείας. Το 1821 με τις σφαγές των Χριστιανών η οικογένειά του ακολούθησε τη Ρωσική πρεσβεία και κατέφυγε στην Οδησσό για να σωθούν. Εκεί ο Σπυρίδων πήγε στο σχολείο. Το 1839 1830 διορίστηκε από τον πληρεξούσιο πρόεδρο των Ηγεμονιών Κόμη Κίσσελφ, και εργάστηκε στην εφαρμογή των νέων οργανικών νόμων και μεταρρυθμίσεων. Μετά την εκλογή των ηγεμόνων (Οσποδάρων) ο Δενδρινός έμεινε στο Βουκουρέστι ως γραμματέας στο εκεί Γενικό Προξενείο της Ρωσίας. Το 1850 διορίστηκε πρόξενος στην Τραπεζούντα. 

Μετά την έκρηξη του πολέμου κατέφυγε στην Τιφλίδα, επέστρεψε αργότερα στην Τραπεζούντα και διορίστηκε Γενικός Πρόξενος στη Βραζιλία, από εκεί στην Ήπειρο, και αργότερα στην Κρήτη.

## Πηγές
* 

Κατηγορία:Έλληνες διπλωμάτες
Κατηγορία:Κρητική Επανάσταση (1866-1869)
Ζαχαρίας Μαθάς

Ο **Ζαχαρίας Μαθάς** (1800 - 1877) ήταν Έλληνας επίσκοπος Θήρας και λόγιος του 19ου αιώνα. 

## Βιογραφία
Γεννήθηκε στην Άνδρο το 1800. Εκάρη μοναχός το 1812. Χειροτονήθηκε διάκονος το 1818. Το 1822 συνόδεψε τον Επίσκοπο Καρυστίας Νεόφυτο. Χειροτονήθηκε ιερέας το 1846. Διακρίθηκε εξαιρετικά ως ιεροκήρυκας και συνέταξε περί τους εξήντα λόγους. Διετέλεσε πρώτος γραμματέας της Ιεράς Συνόδου και το 1860 χειροτονήθηκε επίσκοπος Θήρας. Στην εποχή του θεωρήθηκε ως το διασημότερο μέλος της Ελληνικής Εκκλησίας. Πέθανε το 1877 στην Αθήνα.

## Συγγράμματα
* Το 1837 δημοσίευσε στο Ναύπλιο την ιστορία των Πατριαρχών της Κωνσταντινουπόλεως.
* Το 1843 δημοσίευσε μια ανασκευή της διατριβής του Μισαήλ Αποστολίδη
* Το 1846 μια Συλλογή Εκκλησιαστικών ρήσεων περί πάσης ηθικής υποθέσεως
* Πασχάλιον παντοτινόν

## Παραπομπές


## Πηγές
* 

Κατηγορία:Έλληνες λόγιοι του 19ου αιώνα
Ζαχαριας
Κατηγορία:Έλληνες εκκλησιαστικοί συγγραφείς
Θεόδωρος Κιοσσές

Ο **Θεόδωρος Κιοσσές** ήταν Έλληνας αγωνιστής του 1821 και ναυτικός του 19ου αιώνα. 
## Βιογραφία
Γεννήθηκε στην Ύδρα το έτος 1802. Μεγάλωσε υπό την προστασία των συγγενών του Τομπάζηδων. Από μικρό παιδί οκτώ χρονών μπήκε στα καράβια. Προβιβάστηκε βαθμηδόν και, όταν εξερράγη η Ελληνική Επανάσταση πήρε βαθμό αξιωματικού στο πλοίο των Τομπάζηδων. Πήρε μέρος σε όλες τις ναυμαχίες του ιερού αγώνα. Το 1828 διορίστηκε διευθυντής της εθνικής γολέτας «Άργος», την οποία διεύθυνε μέχρι την άφιξη του Όθωνα. Ζήτησε να βγει σε διαθεσιμότητα και αγόρασε δικό του πλοίο. Ανέλαβε εμπορικές επιχειρήσεις και το έτος 1855 διορίστηκε πλοίαρχος της ατμοπλοϊκής εταιρείας. Διεύθυνε το «Πανελλήνιο» και το «Αρκάδιο» στις αποστολές στην Κρήτη.
## Πηγές
* 

Κατηγορία:Αγωνιστές του 1821
Κωνσταντίνος Ρωμοσιός

Ο **Κωνσταντίνος Ρωμοσιός** είναι Έλληνας δικηγόρος και συγγραφέας.
## Βιογραφία
Γεννήθηκε στη Λάρισα το 1962.

Το 1991 ίδρυσε τη HELLENIC STAR TREK SOCIETY, την πρώτη λέσχη φίλων του Σταρ Τρεκ στην Ελλάδα.
## Βραβεύσεις
Έχει κερδίσει τα εξής βραβεία:
* Πρώτο λογοτεχνικό βραβείο διηγήματος της εφημερίδας *Τα Νέα* για το διήγημα "Ένας Πολύ Προσωπικός Πόλεμος"
* Πρώτο βραβείο διηγήματος επιστημονικής φαντασίας της Γενικής Γραμματείας Νέας Γενιάς για το διήγημα "Ο Κόσμος του 'Ακρος"
* Πρώτο βραβείο διηγήματος του περιοδικού *Ανεξήγητο* για το διήγημα "Ένα Κάπως Παράξενο Πρωινό"
* Χρυσό βραβείο *Ικαρομένιππος* 1995, για το καλύτερο μυθιστόρημα επιστημονικής φαντασίας, για το μυθιστόρημα "Μεσσιανική Αυτοκρατορία"
* Χρυσό βραβείο *Ικαρομένιππος* 1997, για το καλύτερο μυθιστόρημα επιστημονικής φαντασίας, για το μυθιστόρημα "Μεσσιανική Αυτοκρατορία 2: Η Φωτιά Περπατά Μαζί μου"
* Βραβείο *Ηρακλής*, για την καλύτερη ανάδειξη της ελληνικής ιστορίας και μυθολογίας, για το μυθιστόρημα "Μεσσιανική Αυτοκρατορία 2: Η Φωτιά Περπατά Μαζί μου"

## Παραπομπές
* Ρωμοσιός Κωνσταντίνος 
* http://www.bookcrossing.com/journal/3415064 
* http://odarkchilde.blogspot.com/2006/11/blog-post_30.html
* https://web.archive.org/web/20100406071624/http://democracyreloaded.gr/articles/view/181

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Ανδρέας Κοτζιάς

Ο **Ανδρέας Κοτζιάς** (Ψαρά 1818, ;) ήταν Έλληνας ναυτικός του 19ου αιώνα. 

## Βιογραφία
Γεννήθηκε το 1818 στα Ψαρά. Γεμάτος πατριωτικό πάθος μπήκε στο ναυτικό το 1830 δόκιμος σε πλοίο του θείου του. Προέβη σε βαθμό σημαιοφόρου το έτος 1835. Εξακολούθησε στο ναυτικό επάγγελμα σε επαγγελματικά πλοία της οικογένειας που διάνυαν τον Εύξεινο Πόντο, τη Μεσόγειο και τον Ατλαντικό ωκεανό. Το 1845 μπήκε στην υπηρεσία του βασιλικού ναυτικού. Υπηρέτησε ως υποπλοίαρχος της γαλέρας «Ματίλντα» και ως διευθυντής της «Ναυπλίας» και της «Μυκάλης». Όταν το 1856 αποστρατεύτηκε με βαθμό πλωτάρχη, προσλήφθηκε από την υπηρεσία της ελληνικής ατμοπλοϊκής εταιρείας. Με την έκρηξη της Κρητικής επανάστασης, εφοδίασε τους αγωνιστές με πολεμοφόδια και εθελοντές, σώζοντας το νησί.

## Πηγές
* 

Κατηγορία:Έλληνες αξιωματικοί του Πολεμικού Ναυτικού
Ρόμπερτ Νιλ Μπάτλερ

Ο **Ρόμπερτ Νιλ Μπάτλερ** (*Robert Neil Butler*, 1927-2010) ήταν Αμερικανός γιατρός και γεροντολόγος ο αποκαλούμενος και *πατέρας της [[γεροντολογία]]ς*.

## Πρώτα Βήματα
Ο Ρόμπερτ Νιλ Μπάτλερ γεννιέται στην Πενσιλβάνια των Ηνωμένων Πολιτειών της Αμερικής και μεγάλωσε μαζί με τους παππούδες του αντί με τους γονείς του τους οποίους έχασε σε τροχαίο δυστύχημα όταν ήταν μωρό.Οι παππούδες του του έμαθαν όλα γύρω από την αγροτική ζωή αλλά ο Μπάτλερ είχε αποφασίσει να γίνει γιατρός.

## Σταδιοδρομία
Μετά το τέλος των σπουδών του το 1957 προσλαμβάνεται σε ένα νοσοκομείο της περιοχής όπου μεγάλωσε. Εκεί μαθαίνει τα βασικά γύρω απο την ιατρική και τότε αρχίζει η *χρυσή* πορεία του στην ιατρική. Το 1975 γίνεται διευθυντής στο Εθνικό Ινστιτούτο Γήρανσης και θα μείνει εκεί μέχρι τον θάνατο του το 2010.

## Τιμητικές Διακρίσεις
Με την έκδοση το 1975 του βιβλίου του Γιατί να επιβιώσει? τιμήθηκε την ίδια χρονιά με το βραβείο Πούλιτζερ. Παρά το μέγεθος της δουλειάς του πέρα από το Πούλιτζερ δεν τιμήθηκε με άλλο βραβείο.

## Θάνατος
Ο Ρόμπερτ Νιλ Μπάτλερ πέθανε στο σπίτι του στην Πενσιλβάνια στις 5 Ιουνίου 2010 σε ηλικία 83 ετών.

## Παραπομπές


Κατηγορία:Αμερικανοί ιατροί
Μακεδονία (επιβατηγό)

Το Ατμόπλοιο Α/Π **ΜΑΚΕΔΟΝΙΑ** ήταν ελληνικό επιβατηγό πλοίο ναυπήγησης περίπου του 1880. Ανήκε στην ακτοπλοϊκή εταιρεία "Πανελλήνιος Ατμοπλοΐα". Εκτελούσε δρομολόγια κυρίως Πειραιά - Κυκλάδες - Κρήτη και όχι σπάνια και προς τα νησιά του Ιονίου. Χαρακτηριζόταν την εποχή εκείνη "φορτηγοποστάλι" επειδή διακινούσε φορτία καθώς και το ταχυδρομείο, ενώ διάκριση μεταξύ επιβατηγού και φορτηγού πλοίου ακόμη δεν είχε καθιερωθεί.

Λίγες ημέρες πριν ξεσπάσει ο Ελληνοτουρκικός Πόλεμος (1897) το Α/Π ΜΑΚΕΔΟΝΙΑ επιτάχθηκε για τις ανάγκες του επικείμενου πολέμου και εκτέλεση δρομολογίων κυρίως στο Ιόνιο. Σε μία από εκείνες τις μεταφορές και συγκεκριμένα στις 31 Μαρτίου/12 Απριλίου (π. ημερ/ν.ημερ.) του 1897 είχε καταπλεύσει στον Αμβρακικό μεταφέροντας επιβάτες, πολεμικό υλικό και ημιόνους του στρατού. 
Το πρωί στις 6/18 Απριλίου, Κυριακή των Βαΐων (1897) απέπλευσε κενό φορτίου και κατά τη στιγμή που διέρχονταν το στόμιο της Πρέβεζας δέχτηκε καταιγιστικά πυρά από τα τρία εκεί τουρκικά φρούρια, του "Αγίου Γεωργίου", του "Παντοκράτορα" και του επάκτιου πυροβολείου "Παλιοσάραγγας" με στόχο να βυθιστεί, ώστε να φράξει το στόμιο και να καταστεί έτσι αδύνατη στη συνέχεια οποιαδήποτε διέλευση προς ή από τον Αμβρακικό.

Παρά ταύτα και ενώ το πλοίο είχε υποστεί ζημίες με εκδήλωση πυρκαγιάς ο καπετάνιος του πλοίου κατάφερε με όση ταχύτητα μπορούσε να προλάβει τη βύθισή του πλοίου εκτελώντας αναγκαστική προσάραξη σε αβαθή προς το Άκτιο, αφήνοντας έτσι ελεύθερη τη δίοδο του κόλπου. Αργότερα πωλήθηκε επιτόπου ως παλιοσίδερα (σκραπ).

Το ναυάγιο του Μακεδονία θεωρείται η πρώτη πολεμική δραστηριότητα και αρχή του εν λόγω πολέμου που σημειώθηκε λίγες ώρες πριν την επίδοση της ρηματικής διακοίνωσης από τον Τούρκο πρέσβη στην Αθήνα Ασήμ-μπεη στον Έλληνα υπουργό Εξωτερικών.

## Σημειώσεις
* Λίγες ώρες μετά ξεκινούσαν οι πολεμικές συγκρούσεις μεταξύ των τακτικών ελληνοτουρκικών στρατευμάτων στο μέτωπο Θεσσαλίας.
* Αντίστοιχα δρομολόγια μεταφοράς επιβατών, εθελοντών στρατιωτών, πολεμικού υλικού κ.λπ. την ίδια ιστορική περίοδο, από Πειραιά προς Παγασητικό εκτελούσε το ατμόπλοιο Α/Π «ΘΕΣΣΑΛΙΑ» επίσης επίτακτο, με μεγάλη επιτυχία, όπου στο τέλος του πολέμου μετατράπηκε σε πλωτό νοσοκομείο, καθώς και το Α/Π ΘΕΤΙΣ που εκτελούσε μεταφορές ανεφοδιασμού με τρόφιμα των μετόπισθεν από Πειραιά προς Στυλίδα.

## Δείτε επίσης
* Ελληνικός στόλος του 1897

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.12ος, σελ.848.
* "Μεγάλη Ελληνική Εγκυκλοπαίδεια" τομ.ΙΣτ΄, σελ.530.

Κατηγορία:Ελληνοτουρκικός πόλεμος (1897)
Κατηγορία:Ναυάγια
Έλπις

Στην ελληνική μυθολογία ο **Έλπις** ήταν αρχαίος θαλασσοπόρος από τη Σάμο.

Κάποτε ο Έλπις ξεκίνησε να εξερευνήσει, τα άγνωστα τότε, παράλια της Αφρικανικής ηπείρου. Κατά τη διάρκεια του ταξιδιού του αποβιβάστηκε σε μια ακτή και αποφάσισε να εξερευνήσει την ενδοχώρα. Μπαίνοντας σε ένα δάσος συνάντησε ένα λιοντάρι το οποίο βρυχώνταν, ο Έλπις έντρομος τότε ανέβηκε σε ένα δέντρο και επικαλέστηκε τη βοήθεια του Βάκχου. Με τη βοήθεια του θεού το λιοντάρι ηρέμησε και έκατσε ήσυχο κάτω από το δέντρο, ο Έλπις τότε είδε ότι είχε σκαλώσει στο στόμα του κάποιο κόκαλο και πλησιάζοντας το λιοντάρι του το έβγαλε. Αργότερα το λιοντάρι σκότωσε ένα ζώο και το έφερε στο πλήρωμα του Έλπις για να το φάνε δείχνοντας την ευγνωμοσύνη του.

Όταν ο Έλπις επέστρεψε στη Σάμο αφιέρωσε σπονδές στον ναό του Διονύσου Βάκχου, επί ημερών του Πλίνιου διασώζονταν τοιχογραφία που έφερε παράσταση με τον Έλπις επάνω στο δέντρο και στη ρίζα του δέντρου το λιοντάρι.

## Πηγές
*Εμμανουήλ Ι. Κρητικίδη, *Φιλολογία : Διάσημοι άνδρες και γυναίκες της Σάμου / Ερανισθέντες υπό Εμ. Ι. Κρητικίδου και εκδοθέντες υπό Ρενιέρη Πρίντεζη.*, Τύποις Ρ. Πρίντεζη, Εν Ερμουπόλει Σύρου 1868

Κατηγορία:Αρχαίοι Έλληνες θαλασσοπόροι
Κατηγορία:Πρόσωπα της ελληνικής μυθολογίας
Κατηγορία:Αρχαίοι Σάμιοι
510 Μαμπέλλα

Η **Μαμπέλλα (Mabella)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,73. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από το όνομα της Mabel Loomis Todd, συζύγου του Αμερικανού αστρονόμου Ντέιβιντ Πεκ Τοντ.

## Φυσικά χαρακτηριστικά
Η μέση διάμετρος της Μαμπέλλας εκτιμάται σε 57,44 χιλιόμετρα. Ο φασματικός τύπος της είναι **PD** (λιθώδης), ενώ το άλβεδό της είναι 0,0687. Η Μαμπέλλα περιστρέφεται γύρω από τον εαυτό της μία φορά κάθε 19,4 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Μαμπελλα
512 Ταυρινία

Η **Ταυρινία (Taurinensis)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,68. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από τη ρωμαϊκή και μεσαιωνική ονομασία της ιταλικής πόλεως Τορίνο (*Castra Taurinorum*).

## Φυσικά χαρακτηριστικά
Η μέση διάμετρος της Ταυρινίας εκτιμάται σε 23,1 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1772 (από δεδομένα του IRAS). Η Ταυρινία περιστρέφεται γύρω από τον εαυτό της μία φορά κάθε 5 ώρες και 35 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Ταυρινία
Μακεδονία (εύδρομο)

Με το όνομα **ΜΑΚΕΔΟΝΙΑ** φέρονταν ελληνικό ατμόπλοιο επιβατηγό ναυπήγησης 1912 που έλαβε μέρος στον Α΄ Βαλκανικό Πόλεμο ως επίτακτο βοηθητικό εύδρομο, οπλιταγωγό και πλωτό νοσοκομείο. Ανήκε  στη ναυτιλιακή εταιρεία «Εθνική Ατμοπλοΐα της Ελλάδος».

Το Α/Π – Υ/Κ ΜΑΚΕΔΟΝΪΑ ναυπηγήθηκε το 1912 στα αγγλικά ναυπηγεία των James Laing & Sons Ltd στο Σάντερλαντ της Αγγλίας, για λογαριασμό της «Εθνικής Ατμοπλοΐας της Ελλάδος. Είχε εκτόπισμα 6.333 γκρός τον., με ολικό μήκος 422 πόδια και μέγιστο πλάτος 51 πόδια. Ήταν ατμοκίνητο διπλέλικο, έφερε δύο μεγάλους ιστούς , δύο καπνοδόχους με διώροφη υπερκατασκευή όπου επί του άνω καταστρώματός της έφερε εννέα σωσίβιες λέμβους ανά πλευρά. Η ταχύτητά του έφθανε τους 17 κόμβους.

Το πρώτο του (παρθενικό) ταξίδι μετά την ύψωση της ελληνικής σημαίας έκανε στις 5 Απριλίου του 1912, στη γραμμή Πειραιώς – Πατρών – Μασσαλίας – Κάδιξ – Νέας Υόρκης μεταφέροντας μετανάστες, ήταν ένα  από τα πρώτα ελληνικά υπερωκεάνεια.
 
Μετά από κάποια ταξίδια και την έναρξη στο μεταξύ του Α' Βαλκανικού πολέμου η ελληνική κυβέρνηση αποφάσισε την επίταξή του το οποίο και εξόπλισε ως βοηθητικό καταδρομικό (εύδρομο) και οπλιταγωγό υπό κυβερνήτη τον Πλωτάρχη Π. Τσουκαλά. Στη συνέχεια υπάχθηκε στη ναυτική μοίρα των ευδρόμων, του τότε Βασιλικού Ναυτικού υπό τον διοικητή μοίραρχο, πλοίαρχο Ι. Δαμιανό.

Στις 10:30 ώρα της 3 Ιανουαρίου του 1913 βρισκόμενο στον λιμένα της Σύρου και συγκεκριμένα στη προκυμαία «ψαράδικα», που είχε καταπλεύσει δύο ημέρες πριν, και έχοντας «*κεκαλυμμένα πυρά*» δέχθηκε καταιγιστικό πυρ από τα πυροβόλα του τουρκικού ΧΑΜΗΔΙΕ που είχε καταπλεύσει από τη νύκτα έξω από τον λιμένα της Ερμούπολης.

Το ΧΑΜΗΔΙΕ, με κυβερνήτη τον Χουσεΐν Ραούφ Μπέη είχε καταφέρει να εισέλθει στο Αιγαίο χωρίς να γίνει αντιληπτό από τον ναύαρχο Π. Κουντουριώτη ο οποίος παρά τις κατ΄  επανάληψη εντολές της κυβέρνησης για καταδίωξή δεν εκτέλεσε προκειμένου ν΄ αντιμετωπίσει όλη τη δύναμη του τουρκικού στόλου κατά την έξοδό του από τα Δαρδανέλια.

Από το τουρκικό αυτό βομβαρδισμό προκλήθηκαν εκτεταμένες ζημιές  και πυρκαγιές οι οποίες και με το άνοιγμα των κρουνών κατάκλισης το πλοίο βυθίστηκε. Σημειώνεται ότι το ΜΑΚΕΔΟΝΙΑ δεν ανταπέδωσε πυρά στον άνισο εκείνο αγώνα προκειμένου να επισπευσθεί η προσβολή χωρίς να κινδυνέψει ο λιμένας και δημιουργηθούν θύματα στον άμαχο πληθυσμό της Ερμούπολης.

Μετά από ένα δεκαήμερο το ΜΑΚΕΔΟΝΙΑ ανελκύθηκε με δικά του μέσα με απάντληση κυτών και επισκευάστηκε προσωρινά, με έξοδα της κυβέρνησης, και δύο χρόνια αργότερα πουλήθηκε σε ολλανδική εταιρεία όπου και ύψωσε ολλανδική σημαία. Οι νέοι ιδιοκτήτες διατήρησαν το ίδιο όνομα όπου και ταξίδευε μέχρι το 1921. Το έτος εκείνο αγοράστηκε από την εταιρεία Λόυδ Λατίνο όπου έλαβε το όνομα Pinzio”. Παρέμεινε έτσι σε ενέργεια μέχρι το 1932 όπου και δόθηκε προς διάλυση.

## Πηγές
*"Νεώτερον Εγκυκλοπαιδικόν Λεξικόν Ηλίου" τομ.12ος, σελ.848.
*Κ. Παΐζη Αρχ/ρχου ΠΝ "Τα Πλοία του Ελληνικού Πολεμικού Ναυτικού (1830-1979) ΓΕΝ - 1979.
*Α. Ι. Τζαμτζή "Τα Ελληνικά Υπερωκεάνια (1907-1977) Αθήνα 2000

Κατηγορία:Α΄ Βαλκανικός Πόλεμος
Κατηγορία:Ναυάγια
Πρεσβεία του Ισραήλ (Αθήνα)

Η **Πρεσβεία του Ισραήλ στην Αθήνα** είναι η διπλωματική αποστολή του Ισραήλ στην Ελλάδα. Βρίσκεται στην οδό Μαραθωνοδρόμων 1 στο Παλαιό Ψυχικό. Το Προξενείο του Ισραήλ βρίσκεται στο ίδιο κτήριο με την Πρεσβεία του Ισραήλ στην Αθήνα και η είσοδος είναι από την οδό Μουσών.

Η Πρεσβεία του Ισραήλ αρχικά στεγάστηκε στην οδό Ηροδότου το 1948, αμέσως μετά την ίδρυση του Κράτους του Ισραήλ, ως Διπλωματική Αντιπροσωπία του Ισραήλ. Αργότερα μεταφέρθηκε στην οδό Κουμπάρη. Σήμερα στεγάζεται σε κτήριο που κτίστηκε τη δεκαετία του 1930 ως ιδιωτική κατοικία. Στη δεκαετία του 1970 το κτήριο αγόρασε η Ισραηλιτική Κοινότητα Θεσσαλονίκης, η οποία το παραχώρησε στο Κράτος του Ισραήλ το 1975, για να στεγάσει τη Διπλωματική Αντιπροσωπία του. 

Με την de jure αναγνώριση του Κράτους του Ισραήλ από την ελληνική κυβέρνηση τον Μάιο του 1990, η Διπλωματική Αντιπροσωπία αναβαθμίστηκε σε Πρεσβεία. 

Από τον Σεπτέμβριο του 2019, πρέσβης του Ισραήλ στην Ελλάδα ήταν ο Γιόσι Αμράνι, ενώ από τον Οκτώβριο του 2022 είναι ο Νόαμ Κατς.

Εκτεταμένες εργασίες ανακαίνισης το 2007 είχαν ως αποτέλεσμα να αλλάξει η εξωτερική όψη του κτηρίου της Πρεσβείας και να αναμορφωθούν οι εσωτερικοί χώροι.

## Εξωτερικοί σύνδεσμοι
* Ιστοσελίδα της Πρεσβείας του Ισραήλ στην Αθήνα

## Παραπομπές


Ισραηλ
Κατηγορία:Ελληνοϊσραηλινές σχέσεις
Τριακονταετείς Σπονδές

Οι **Τριακονταετείς Σπονδές** ήταν μια ειρήνη που υπογράφτηκε ανάμεσα στην Αθήνα και τη Σπάρτη το 445 π.Χ. και σηματοδότησε το τέλος του Πρώτου Πελοποννησιακού πολέμου που είχε αρχίσει το 460 π.Χ. Ονομάστηκε η ειρήνη Τριακονταετείς Σπονδές γιατί θα κρατούσε 30 χρόνια, ως το 415 π.Χ. δηλαδή. Μερικοί όροι της ειρήνης ήταν η διαιτησία σε διαφορές μεταξύ των Αθηναίων και των Σπαρτιατών. Ένας άλλος όρος ήταν ότι καμιά από τις δύο δυνάμεις δεν θα δέχεται σύμμαχο άλλο. Επίσης η Αθήνα έχανε τις κτήσεις της στη Νισαία. Η ειρήνη όμως διήρκεσε μόλις 15 χρόνια γιατί οι Αθηναίοι επιτέθηκαν στην Ποτίδαια. Έτσι οι Τριακονταετείς Σπονδές διασπάστηκαν και το επόμενο έτος (431 π.Χ.) ξεκίνησε ο Πελοποννησιακός πόλεμος.

## Σύνδεσμοι

Αρχαία Ιστορία

Τριακονταετείς Σπονδές
Τριακονταετείς Σπονδές
Πρωτάθλημα ποδοσφαίρου Αρμενίας

To **Πρωτάθλημα ποδοσφαίρου της Αρμενίας** (αρμένικα Բարձրագույն Խումբ) είναι η πρώτη κατηγορία της Αρμενίας και ξεκίνησε με την ανεξαρτησία της Αρμενίας από την Σοβιετική Ένωση. Προηγουμένως οι αρμένικες ομάδες συμμετείχαν στο πρωτάθλημα της Σοβιετικής Ένωσης. Διοργανώτρια αρχή του πρωταθλήματος είναι η Ποδοσφαιρική Ομοσπονδία της Αρμενίας. Στο πρωτάθλημα τώρα συμμετέχουν 10 ομάδες με την τελευταία να υποβιβάζεται στην Β κατηγορία Αρμενίας με την πρωταθλήτρια να συμμετέχει στα προκριματικά του Τσαμπιονς Λιγκ. Η ομάδες που καταλαμβάνουν την 2η και 3η θέση συμμετέχουν στα προκριματικά του ΟΥΕΦΑ Γιουρόπα Κόνφερενς Λιγκ

## Ομάδες που συμμετέχουν στο πρωτάθλημα (2025-26)

## Σύστημα διεξαγωγής
Το Σύστημα διεξαγωγής του πρωταθλήματος της Αρμενίας άλλαξε πολλές φορές. Στο πρώτο πρωτάθλημα το 1992 οι 24 ομάδες που συμμετείχαν χωρίστηκαν σε 2 ομίλους. Οι πρώτοι 6 κάθε ομίλου και οι τελευταίοι 6 κάθε ομίλου δημιούργησαν εκ νέου 2 ομίλους μεταφέροντας μαζί τους τους βαθμούς τους οποίους κατάκτησαν με ομάδες που θα βρίσκονταν στον ίδιο όμιλο. Οι τελευταίες 9 ομάδες υποβιβάστηκαν και προβιβάστηκε μόνο 1 την επόμενη χρονιά ούτως ώστε να δημιουργηθεί ένα πρωτάθλημα 16 ομάδων. Το σύστημα διεξαγωγής με 16 ομάδες στο πρωτάθλημα άντεξε μέχρι το 1995 όπου εκ των προτέρων έγινε ένα μεταβατικό πρωτάθλημα 12 ομάδων και στην συνέχεια  οι ομάδες μειώθηκαν σε 12. Η αδυναμία των ομάδων να πληρώνουν το κόστος εγγραφής του πρωταθλήματος (5000 δολάρια) αν και επίσημα στα πρωταθλήματα υπήρχαν 12 ομάδες συνήθως η 1-2 ομάδες κάθε χρονιά δεν είχε δικαίωμα να αγωνιστεί στο πρωτάθλημα και έτσι η Αρμενική Ομοσπονδία σταδιακά μείωσε τις ομάδες σε 8 το 2004
 
## Πρωταθλητές κατά την περίοδο της Σοβιετικής Ένωση

## Πρωταθλήτριες, Δευτεραθλήτριες και 1οι σκόρερ

1Δύο πρωτάθλητες

## Τίτλοι ανά σύλλογο

## Παραπομπές


## Εξωτερικοί σύνδεσμοι
*

Αρμενιας
Κατηγορία:Ποδοσφαιρικές διοργανώσεις Αρμενίας
Αρμενιας
514 Αρμίντα

Η **Αρμίντα (Armida)** είναι μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 8,9. Ανακαλύφθηκε το 1903 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την ηρωίδα της όπερας *Αρμίντα* του Κρίστοφ Βίλιμπαλντ Γκλουκ.

## Φυσικά χαρακτηριστικά
Η μέση διάμετρος της Αρμίντα εκτιμάται σε 106,2 χιλιόμετρα. Ο φασματικός τύπος της είναι **XC**, ενώ το άλβεδό της είναι 0,0379. Η Αρμίντα περιστρέφεται γύρω από τον εαυτό της μία φορά κάθε 21 ώρες και 52 λεπτά, μία αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αρμιντα
516 Αμχερστία

Η **Αμχερστία (Amherstia)** είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,27. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από το Κολέγιο Άμχερστ της Μασαχουσέτης, από όπου είχε αποφοιτήσει ο Ντάγκαν.

## Φυσικά χαρακτηριστικά
Η μέση διάμετρος της Αμχερστίας εκτιμάται σε 73,1 χιλιόμετρα, ενώ η μάζα της σε 410 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **M** (μεταλλικός), ενώ το άλβεδό της από 0,163 ως 0,173. Η Αμχερστία περιστρέφεται γύρω από τον εαυτό της μία φορά κάθε 7,5 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αμχερστια
517 Έντιθ

Η **Έντιθ (Edith)** είναι μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,3. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά της από το όνομα της αδελφής του Ντάγκαν, της Edith Dugan-Eveleth.

## Φυσικά χαρακτηριστικά
Η μέση διάμετρος της Έντιθ εκτιμάται σε 91,1 χιλιόμετρα. Ο φασματικός τύπος της είναι **X**, ενώ το άλβεδό της είναι 0,0387. Η `Εντιθ περιστρέφεται γύρω από τον εαυτό της μία φορά κάθε 9 ώρες και 16 λεπτά.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Εντιθ
519 Συλβανία

Η **Συλβανία (Sylvania)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,86. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη.

## Φυσικά χαρακτηριστικά
Η μέση διάμετρος της Συλβανίας εκτιμάται σε 48,25 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι 0,1676. Η Συλβανία περιστρέφεται γύρω από τον εαυτό της μία φορά κάθε 17 ώρες και 58 λεπτά, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Συλβανια
518 Χαλαουέ

Ο **Χαλαουέ (Halawe)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,1. Ανακαλύφθηκε το 1903 από τον Αμερικανό αστρονόμο Ρέιμοντ Σμιθ Ντούγκαν, που παρατηρούσε από τη Χαϊδελβέργη, και πήρε το όνομά του από το γνωστό γλύκισμα μεσανατολικής προελεύσεως, τον χαλβά (halva, halawa, haleweh, ή ħelwa).

## Φυσικά χαρακτηριστικά
Η μέση διάμετρος του Χαλαουέ εκτιμάται σε 16 χιλιόμετρα. Ο φασματικός τύπος του είναι **X**, ενώ το άλβεδό του είναι 0,246. Είναι άγνωστο αν και με ποια περίοδο περιστρέφεται ο Χαλαουέ γύρω από τον εαυτό του.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Χαλαουε
520 Φραγκίσκα

Η **Φραγκίσκα (Franziska)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,4. Ανακαλύφθηκε το 1903 από τους Γερμανούς αστρονόμους Μαξ Βολφ και Πάουλ Γκετζ, που παρατηρούσαν από τη Χαϊδελβέργη.

## Φυσικά χαρακτηριστικά
Η μέση διάμετρος της Φραγκίσκας εκτιμάται σε 28,7 χιλιόμετρα. Ο φασματικός τύπος της είναι **CGU**, ενώ το άλβεδό της είναι 0,1226. Η Φραγκίσκα περιστρέφεται γύρω από τον εαυτό της μία φορά κάθε 14 ώρες.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Φραγκισκα
S/2003 (379) 1

Ο **S/2003 (379) 1** είναι ένας φυσικός δορυφόρος του αστεροειδούς 379 Χουένα. Ανακαλύφθηκε στις 14 Αυγούστου του 2003 από τον Jean-Luc Margot με χρήση του συστήματος προσαρμοστικών οπτικών στο τηλεσκόπιο Keck II, στο Μάουνα Κέα. Ο δορυφόρος αυτός περιφέρεται σε ελλειπτική τροχιά γύρω από την Χουένα με μεγάλο ημιάξονα 3400 ± 11 χιλιόμετρα και εκκεντρότητα 0,334 ± 0,075. Η περίοδος περιφοράς του είναι 80,8 ± 0,36 ημέρες, ενώ οι διαστάσεις του εκτιμώνται σε περίπου 7 χιλιόμετρα.

Κατηγορία:Δορυφόροι αστεροειδών
S/2002 (121) 1

Ο **S/2002 (121) 1** είναι ένας δορυφόρος του αστεροειδή 121 Ερμιόνη. Ανακαλύφθηκε στις 28 Σεπτεμβρίου 2002, από εικόνες που αποκτήθηκαν με το Τηλεσκόπιο Κεκ ΙΙ. Ο δορυφόρος δεν έχει ακόμα επίσημο όνομα και είναι γνωστός με το προσωρινό όνομα S/2002 (121) 1, αλλά μια ομάδα αστρονόμων έχει προτείνει το όνομα «Λα Φαγιέτ» (La Fayette). Η τροχιά του δορυφόρου γύρω από την Ερμιόνη είναι κυκλική ή σχεδόν κυκλική, με ακτίνα 768 ± 11 χλμ. Ο δορυφόρος εκτελεί μία πλήρη περιφορά γύρω από την Ερμιόνη κάθε 2 γήινες ημέρες 13 ώρες και 58 λεπτά. Οι διαστάσεις του εκτιμώνται σε 12 ± 4 χλμ., ενώ η μάζα του σε 1,6 τρισεκατομμύριο τόνους.

Κατηγορία:Δορυφόροι αστεροειδών
Budget Rent a Car

Η **Budget Rent a Car System Inc.** *(Μπάτζετ Ενοικιάσεις Αυτοκινήτων)* είναι αμερικανική εταιρία βραχυχρόνιων και μακροχρόνιων μισθώσεων επιβατικών αυτοκινήτων και φορτηγών. 

Η Budget ιδρύθηκε από τον Morris Mirkin το 1958 στο Λος Άντζελες. Ξεκινώντας με 10 αυτοκίνητα, ο Mirkin διαφοροποιήθηκε από τις κυρίαρχες τότε ανταγωνίστριες εταιρείες, με την εφαρμογή εκπτωτικών τιμολογίων προσαρμοσμένων στα μέτρα του προϋπολογισμού (Budget) των πελατών.  Το 1959 ο Mirkin συνεταιρίστηκε με τον Julius Lederer και το 1960 η έδρα της εταιρείας μεταφέρθηκε στο Σικάγο, ενώ στο δίκτυο εξυπηρέτησης προστέθηκαν πολλά ιδιόκτητα και συνεργαζόμενα καταστήματα. 

Η εταιρεία τελικά μεταβιβάστηκε στην Transamerica Corporation και εξαγοράστηκε το 1986 από την Gibbons, Green and van Amerongen Ltd., μαζί με το διοικητικό συμβούλιο (με επικεφαλής τον Clifton E. Haley, CEO), και μια ομάδα επιλεγμένων επενδυτών και το 1987 εισήχθη στο χρηματιστήριο. To 1997 οι μετοχές εξαγοράστηκαν από την εταιρεία Team Rental Group, που μετονομάστηκε σε Budget Group. To 2002 αγοράστηκε από την Cendant Corporation, ήδη ιδιοκτήτρια της Avis. Το Σεπτέμβριο του 2006, η Cendant Corporation διασπάσθηκε σε τέσσερις ανεξάρτητες εταιρείες, με τη σύσταση της κτηματομεσιτικής Realogy, Inc., και της ξενοδοχειακής αλυσίδας Wyndham Worldwide, την πώληση της Travelport, Inc, σε θυγατρική εταιρεία του ομίλου The Blackstone Group. Τον ίδιο χρόνο η τέταρτη εταιρεία, η Cendant, μετονομάστηκε σε Avis Budget Group και πλέον δραστηριοποείται αποκλειστικά με τις ενοικιάσεις αυτοκινήτων.

Σήμερα έχει την έδρα της στο Νιού Τζέρσεϊ (Parsipanny-Troy Hills Township, New Jersey). Είναι παγκοσμίως από τις πλέον αναγνωρίσιμες εταιρείες του κλάδου, με παρουσία σε 128 χώρες και με δίκτυο 3400 καταστημάτων.

## Πηγές

*Answers.com:Budget Rent a Car

## Εξωτερικοί σύνδεσμοι
* Budget Ενοικιάσεις Αυτοκινήτων - Επίσημη ιστοσελίδα (Ελλάδα) 

Κατηγορία:Μεταφορικές επιχειρήσεις
Κατηγορία:Επιχειρήσεις των ΗΠΑ
Έρνο Ρούμπικ

Ο **Έρνο Ρούμπικ** (Ernő Rubik) είναι Ούγγρος καθηγητής αρχιτεκτονικής, γλύπτης και εφευρέτης. Είναι κυρίως γνωστός γιατί εφήυρε διάφορα μηχανικά παζλ, όπως τον Κύβο του Ρούμπικ.

thumb|Ο Κύβος του Ρούμπικ
Γεννήθηκε στη Βουδαπέστη στις 13 Ιουλίου του 1944. Ο πατέρας του ήταν μηχανικός σε αεροπλάνα και η μητέρα του ποιήτρια. Σπούδασε αρχιτεκτονική στο Τεχνολογικό Πανεπιστήμιο της Βουδαπέστης *Műszaki Egyetem* από όπου αποφοίτησε το 1967 και στη συνέχεια έκανε μεταπτυχιακές σπουδές στην αρχιτεκτονική εσωτερικών χώρων και στη γλυπτική. Από το 1971 μέχρι το 1975 δούλεψε ως αρχιτέκτονας και στη συνέχεια έγινε καθηγητής στο Κολλέγιο Εφαρμοσμένων Τεχνών της Βουδαπέστης *Iparművészeti Főiskola*. 

Στις αρχές της δεκαετίας του ΄80 άρχισε να εκδίδει μια εφημερίδα για "game and puzzle", την ...És játék ("...and games"), ίδρυσε το Rubik Stúdió όπου σχεδίαζε έπιπλα και παιχνίδια και το 1987 έγινε τακτικός καθηγητής. Το 1990 έγινε πρόεδρος της Ουγγρικής Ακαδημίας Μηχανικών (Hungarian Engineering Academy)(Magyar Mérnöki Akadémia) και ίδρυσε το Διεθνές Ίδρυμα Ρούμπικ (International Rubik Foundation) για την υποστήριξη ταλαντούχων νέων μηχανικών και βιομηχανικούς σχεδιαστές. Επίσης είναι μέλος της *USA Science and Engineering Festival's Advisory Board*.

## Παραπομπές


Κατηγορία:Ούγγροι αρχιτέκτονες
Κατηγορία:Εφευρέτες
Κατηγορία:Ούγγροι εφευρέτες
Μετάλλιο για την εισβολή στο Παρίσι

Το **μετάλλιο για την εισβολή στο Παρίσι** ήταν στρατιωτική διάκριση που απονεμήθηκε από την αυτοκρατορία της Ρωσίας τον 19ο αιώνα.
## Ιστορική αναδρομή
Το μετάλλιο καθιερώθηκε από τον Τσάρο Αλέξανδρο Α' και απονεμήθηκε τους στρατιώτες της Αυτοκρατορίας της Ρωσίας κατά το διάστημα μεταξύ του Μαρτίου 1826 και του Μάιου 1832. 
## Περιγραφή
Η έμπροσθεν όψη του μεταλλίου εικονίζει το πορτραίτο του Τσάρου σε δεξί προφίλ. Υπεράνω της κεφαλής του λάμπει ο θεϊκός οφθαλμός. Η όπισθεν όψη φέρει την δαφνοστεφανωμένη κυριλλική επιγραφή «Για την εισβολή στο Παρίσι στις 19 Μαρτίου 1814». 
## Τρόπος χρήσης
Το μετάλλιο φέρονταν στο αριστερό στήθος.
## Βιβλιογραφία
*  North Ludlow Beamish: *History of the King's German legion*. 

Κατηγορία:Ρωσικά μετάλλια
Ειρήνη

thumb|right|Το σύμβολο της ειρήνης παίδας

Η **ειρήνη** είναι κατάσταση στην κοινωνική ζωή του ανθρώπου κατά την οποία οι σχέσεις λειτουργούν αρμονικά και χωρίς βίαιες αντιπαραθέσεις. Επιδιώκεται η διατήρησή της με τη δημιουργία εθίμων που ρυθμίζουν τις αναδυόμενες διαφορές και μέσω της σύναψης συμφωνιών μεταξύ δυο γειτνιαζόντων φυλών.

## Διεθνές Δίκαιο
Στο Διεθνές Δίκαιο, ειρήνη είναι η μετά την λήξη ενός πολέμου αποκατάσταση των φιλικών σχέσεων μεταξύ δύο εμπόλεμων κρατών. Οι συνθήκες που σχετίζονται με την ειρήνη διακρίνονται σε *οριστικές* και *προκαταρκτικές*. Οι προκαταρκτικές συνθήκες έπονται συνήθως της ανακωχής και περιλαμβάνουν τους ουσιωδέστερους όρους της ειρήνης. Αρμόδιος για την σύναψη συνθηκών ειρήνης είναι ο διεθνής παραστάτης της κάθε χώρας, ο οποίος ορίζεται από το εσωτερικό δημόσιο δίκαιο ή οι πληρεξούσιοι αυτού. Ο διεθνής παραστάτης Ελλάδας, με βάση το ισχύον Σύνταγμα, είναι ο πρόεδρος της Δημοκρατίας. Οι συνθήκες ειρήνης ποικίλουν ως προς το περιεχόμενο, αλλά όλες περιέχουν τους όρους με τους οποίους οι εχθροπραξίες σταματούν και ο πόλεμος λήγει.

## Βιβλιογραφία
* 

## Δείτε επίσης
* Οικοδόμηση της ειρήνης
* Διατήρηση της ειρήνης

## Εξωτερικοί σύνδεσμοι

* Ύπατη Αρμοστεία του ΟΗΕ για τους Πρόσφυγες (Υ.Α.), «Ειρήνη» – Η ιστορία ενός παιδιού πρόσφυγα (για παιδιά 5-8 ετών).
* Ψηφιακό Σχολείο, Γιάννη Ρίτσου, «Ειρήνη».


Κατηγορία:Αρετή
Ελπίς Μέλαινα

Η **Ελπίς Μέλαινα** (γερμ. *Elpis Melena*, πραγματικό όνομα **Μαρί Εσπεράνς φον Σβαρτς**, γερμ. *Marie Espérance von Schwartz*, 8 Νοεμβρίου 1818 - 20 Απριλίου 1899) ήταν Γερμανίδα συγγραφέας. Έγινε γνωστή ως υποστηρικτής του Τζιουζέπε Γκαριμπάλντι και ως συγγραφέας βιβλίων σχετικά με τον απελευθερωτικό αγώνα της Κρήτης.

## Βιογραφία
Η Ελπίς Μέλαινα γεννήθηκε και μεγάλωσε στο Λονδίνο, κόρη Γερμανού τραπεζίτη από το Αμβούργο. Ο πρώτος της σύζυγος ήταν ξάδελφος της και λίγα χρόνια μετά τον γάμο πέθανε από αρρώστια. Με τον δεύτερο της σύζυγο ξεκίνησε τα ταξίδια της το πλείστον για την Ιταλία, Ελλάδα και Τουρκία. Κατά την διάρκεια είχε συχνή αλληλογραφία με τον Φραντς Λιστ. Από το 1857 και μετά φρόντισε τα παιδιά του Γκαριμπάλντι, ο οποίος βρισκόταν στα μέτωπα της ιταλικής επανάστασης. Το 1865 εγκαταστάθηκε μόνιμα στα Χανιά, την στιγμή που στην πόλη επικρατούσαν αναταραχές λόγω της Κρητικής Επανάστασης. Ο Γκαριμπάλντι της έστειλε 500 ένοπλους άνδρες  για την υποστήριξη του αγώνα, ενώ και η ίδια διέθεσε πολλά χρήματα για φιλανθρωπικούς σκοπούς. Έγραψε βιβλία σχετικά με την Κρήτη και μετέφρασε στα γερμανικά διάφορα κρητικά τραγούδια, θρύλους και συνήθειες. Μεταξύ άλλων στο βιβλίο της σχετικά με την παραμονή της στην Κρήτη (*Erlebnisse und Beobachtungen ...*, 1892) περιγράφει και περιστατικά από την επανάσταση του 1866 και το ολοκαύτωμα της Μονής Αρκαδίου.

Ήταν ένα από τα πρώτα άτομα διεθνώς που ασχολήθηκαν με την προστασία ζώων. Στα Χανιά ίδρυσε ένα κτηνιατρικό νοσοκομείο για άλογα και γαϊδάρους ενώ τάιζε τους αμέτρητους αδέσποτους σκύλους.  Μετά από 20 χρόνια στην Κρήτη μετακόμισε στην Ελβετία όπου πέθανε σε ηλικία 80 ετών.

## Έργα

* Blätter aus dem africanischen Reise-Tagebuch einer Dame, Braunschweig 1849.
* Memoiren eines spanischen Piasters (1857)
* Hundert und ein Tag auf meinem Pferde (1860)
* Garibaldis Denkwürdigkeiten (2 Bde., 1861); 
* Recollections of General Garibaldi, or, Travels from Rome to Lucerne London 1861 
* Blick auf Calabrien und die Liparischen Inseln im Jahre 1860, Hamburg 1861
* Garibaldi in Varignano 1862 und auf Caprera 1863 (Leipzig 1864); 
* Der junge Stelzentänzer, Episode während einer Reise durch die westlichen Pyrenäen, Jena 1865 
* Die Insel Kreta unter der ottomanischen Verwaltung (Wien 1867); 
* Von Rom nach Kreta. Reiseskizze (1870)
* Kreta-Biene oder kretische Volkslieder, Sagen, Liebes-, Denk- und Sittensprüche (1874)
* Gemma, oder Tugend und Laster. Novelle (1877)
* Garibaldi. Mitteilungen aus seinem Leben“ (2 Bde., 1884)
* Erlebnisse und Beobachtungen eines mehr als 20jährigen Aufenthaltes auf Kreta, 1892, Überarbeitete Neuausgabe: ISBN 978-3-938878-02-6 

## Βιβλιογραφία

* Μέλαινα, Ελπίς: *Περιηγήσεις στην Κρήτη 1866-1870* Πανεπιστημιακές Εκδόσεις Κρήτης (2008) ISBN 9789605242596

Κατηγορία:Γερμανοί συγγραφείς
Κατηγορία:Γερμανοί φιλέλληνες
Κατηγορία:Ιστορία των Χανίων
Εσκίσεχιρσπορ

Η **Εσκίσεχιρσπορ** () είναι ποδοσφαιρικός σύλλογος της Τουρκίας η οποία συνήθως παίζει στη διοργάνωση Σούπερ Λίγκ της χώρας αυτής. Ιδρύθηκε το 1965 και η έδρα της είναι το Εσκισεχίρ Ατατούρκ Στάντιουμ με χωρητικότητα 18.495 θέσεων. Τη σεζόν 2009-10 τερμάτισε στην 7η θέση με 51 βαθμούς. Εχει τα ψευδώνυμα *Τα Κόκκινα Φώτα* και *Οι Αστέρες της Ανατολής*.

## Ιστορία
Η Εσκισεχίρσπορ ενώθηκε με την Ιντμάν Γιουρντού, τη Γκέντσλικ και τη Γιλντίζτεπε και άρχισε από τη Δεύτερη Κατηγορία την σεζόν 1966-1967. Την επόμενη χρονιά προβιβάστηκε στην τότε Λίγκ 1 (1. Lig) και από τότε θεωρείται ως ένα από τα πιο ιστορικά σωματεία της Τουρκίας. Γι αυτό και αποκαλούνται *Τα Αστέρια της Ανατολής*. Παρέμεινε στην Πρώτη Κατηγορία από το 1967 μέχρι το 1975. Επίσης κατέκτησε το Κύπελλο της Τουρκίας την περίοδο 1969-1970, όταν νίκησε την Μπούρσασπορ με 4-3. Την επόμενη χρονιά (1971) κατέκτησε το "Προεδρικό Κύπελλο" (*Cumhurbaşkanlıği Kupası*), όπως ονομαζόταν τότε το Σούπερ Καπ, που διεξάγεται κάθε χρόνο μεταξύ Πρωταθλητή και Κυπελλούχου της προηγούμενης σεζόν.

### Διακρίσεις στην Ευρώπη
Δεν έχει εμφανιστεί πολλές φορές στην Ευρώπη. Η μεγαλύτερη της επιτυχία σημειώθηκε το 1970, όταν τερμάτισε δεύτερη στη Λιγκ 1 κερδίζοντας την έξοδό της στο Κύπελλο ΟΥΕΦΑ, όπου απέκλεισε στον πρώτο γύρο την Σεβίλλη με συνολικό σκορ 3-2 (ήττα 0-1 εκτός, νίκη 3-1 εντός), για να αποκλειστεί στη συνέχεια από την ολλανδική Τβέντε.

### Επιστροφή στη Σούπερ Λιγκ
Το 2008 νίκησε στα πλέι-οφ και προβιβάστηκε στη Σούπερ Λιγκ. Την επόμενη χρονιά τερμάτισε στη 10η θέση με 49 βαθμούς, ενώ το 2010 κατέλαβε με 54 βαθμούς την 7η θέση, χάνοντας για μία θέση την 6η που οδηγούσε στο Γιουρόπα Λιγκ.

## Παραπομπές


## Εξωτερικοί σύνδεσμοι
* 
*  

Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1965
Κατηγορία:Ποδοσφαιρικές ομάδες Τουρκίας
Κατηγορία:Εσκισεχίρ
Κατηγορία:Ιδρύσεις ποδοσφαιρικών ομάδων το 1965